Drabužinė kandis
Drabužinė kandis (Tineola bisselliella) – tikrųjų kandžių (Tineidae) šeimos kandžių rūšis. Kilusi iš vakarų Eurazijos, bet dabar paplitusi visame pasaulyje. Gyvena drabužių spintose, mėgsta drėgnas, tamsias, nevėdinamas vietas. Vikšrai gadina vilnonius audinius, kailius. Gyvena po skydeliais, kuriuos sudaro iš maisto likučių ir ekskrementų. Naikinimo būdai: Fiziniai – sausas drabužių valymas, vėdinimas, skalbimas (>50 °C temperatūroje daugiau nei pusvalandį), šaldymas (<-8 °C), tiesioginė saulės šviesa, siurbimas; Cheminiai – aerozoliniai insekticidai, kandis atbaidantys kvapikliai; Biologiniai – kamparas, kadagys, tikroji levanda, Ichneumonoidea vapsvos.